**QIZIQISH BILDIRISH UCHUN MUROJAAT QILISH SO‘ROVI**

**(KONSULTANT XIZMATLARI – TASHKILOTLARNI TANLASH)**

**Davlat:** O‘zbekiston Respublikasi

**Loyiha nomi:** O‘zbekiston Respublikasida ta’lim sifati va samaradorligini oshirish loyihasi

**Sektor:** Mikro, kichik va o‘rta biznes subyektlariga (MKOB) moliyaviy xizmatlar / Iqtisodiy imkoniyatlarni kengaytirish

**Topshiriq nomi (konsultant xizmatlari)** – Maktablar qurilishi uchun batafsil loyihalash hujjatlarini ishlab chiqish

**Moliyalashtirish usuli:** Rivojlanish uchun islom birdamlik jamg‘armasi (RIBJ) qarz mablag’lari

**Moliyalashtirish raqami:** № UZB-1041

O‘zbekiston Respublikasi tomonidan Islom taraqqiyot banki mablag‘lari hisobiga “O‘zbekiston Respublikasida ta’lim sifati va samaradorligini oshirish” loyihasini moliyalashtirish rejalashtirilgan bo‘lib, ushbu mablag‘larning bir qismini konsultant xizmatlarini jalb qilishga yo‘naltirish ko‘zda tutilgan.

Konsalting kompaniyasini jalb etishdan ko‘zlangan maqsad – qurilish ishlariga, shuningdek maktab jihozlari va mebellariga oid texnik tavsiflarni o‘z ichiga olgan batafsil (ishchi) loyihalarni ishlab chiqishdan iborat.

Loyihani amalga oshirish guruhi (LAOG) va Konsultant o‘rtasidagi shartnomaning kuchga kirishi (boshlanishi) shartnoma imzolangan paytdan boshlanadi va shartnoma loyihaning yakuniga qadar amal qiladi. 58 ta maktab qurilishini loyihalash hujjatlarini bosqichma-bosqich ishlab chiqish va topshirish muddati jami   
8 oyni tashkil qiladi.

Konsultant ushbu topshiriqlarni zaruratga ko‘ra ofisda va joylarda (hududlarda) bajaradi. Loyiha jamoasi quyidagi mutaxassislardan iborat bo‘ladi: jamoa rahbari / bosh loyihachi, me’mor (arxitektor), konstruksiyalar muhandisi, elektr muhandisi, isitish, shamollatish va konditsioner tizimlari (Heating, Ventilation, and Air Conditioning) muhandisi, ichimlik suvi ta’minoti va kanalizatsiya muhandisi, atrof-muhit bo‘yicha mutaxassis, smeta bo‘yicha muhandis / miqdoriy baholovchi, AutoCAD bo‘yicha mutaxassis.

Umuman olganda, barcha Konsultantlar o‘z sohasida chuqur kasbiy bilim va uzoq yillik tajribaga ega bo‘lishlari lozim.

Mazkur qiziqish bildirish so‘roviga batafsil texnik topshiriq (Terms of Reference) ilova qilingan.

Maktabgacha va maktab ta’limi vazirligi hozirda ushbu xizmatlarni ko‘rsatishda ishtirok etish istagini bildiruvchi malakali konsalting kompaniyalarini (“Konsultantlar”) qiziqish bildirishga taklif etadi. Qiziqish bildirayotgan Konsultantlar xizmatlarni bajarish bo‘yicha to‘liq malakaga ega ekanliklarini tasdiqlovchi aniq ma’lumotlarni taqdim etishlari lozim (bukletlar, o‘xshash topshiriqlarning tavsifi, shunga o‘xshash sharoitlardagi tajriba, xodimlar orasida tegishli ko‘nikmalarga ega mutaxassislarning mavjudligi va boshqalar).

Saralash mezonlari quyidagilardan iborat:

**Muvofiqlik talablari:**

* Konsultant Islom taraqqiyot banki (ITB) muvofiqlik qoidalariga rioya qilishi kerak (1-qism, 1-bob, 1.11-bo‘lim);
* Konsultant ITB a’zosi bo‘lgan davlatda qonuniy ro‘yxatdan o‘tgan bo‘lishi lozim;
* Konsultant ITB yoki boshqa Xalqaro moliyaviy institutlar tomonidan cheklovlar, sanksiyalar yoki chetlatishlarga duchor bo‘lmagan bo‘lishi lozim;
* Konsultant raqobatdosh ustunlikka olib kelishi mumkin bo‘lgan har qanday manfaatlar to‘qnashuvidan xoli bo‘lishi kerak.

**Tegishli tajriba va faoliyat:**

1. Konsultant arxitektura, muhandislik dizayni va qurilish bo‘yicha konsultant xizmatlari bo‘yicha kamida 10 yillik professional tajribaga ega bo‘lgan yuridik ro‘yxatdan o‘tgan va faoliyat yurituvchi tashkilot bo‘lishi lozim. Ijtimoiy soha, xususan, ta’lim infratuzilmasi bo‘yicha bir nechta ommaviy loyihalarni muvaffaqiyatli yakunlagan bo‘lishi lozim;
2. Kompaniya so‘nggi 7 yil ichida kamida uchta (3) o‘xshash loyihalarni (topshiriq) muvaffaqiyatli bajargan bo‘lishi kerak, jumladan:

– Davlat infratuzilmasi uchun batafsil muhandislik loyihalarini ishlab chiqish (afzal holat – maktablar yoki shunga o‘xshash binolar);

* Islom taraqqiyot banki, Osiyo taraqqiyot banki, Jahon banki yoki boshqa moliyaviy institutlar bilan ishlash tajribasi – afzallik hisoblanadi.

1. Tashkilot quyidagi sohalarda ichki yoki rasmiy hamkorlik asosida mutaxassislik resurslariga ega bo‘lishi kerak:

* Shahar va arxitektura dizayni;
* Strukturaviy muhandislik (shu jumladan seysmik dizayn);
* Elektrotexnika va mashinasozlik;
* Ekologik va ijtimoiy himoya;
* Xarajatlarni baholash va xaridlar bo‘yicha hujjatlar;
* O‘zbekistonda ruxsat berish va tasdiqlash ishlarini muvofiqlashtirish;
* Malakali jamoaning mavjudligi (asosiy ekspertlarning rezyumelari);
* Bir nechta qurilish obyektlarida topshiriqlarni boshqarish qobiliyati.

1. Konsultant quyidagilarga rioya qilishi kerak:

* O‘zbekiston Respublikasida muhandislik va loyihalash faoliyatini amalga oshirish uchun litsenziyaga yoki vakolatga ega bo‘lishi;
* Milliy dizayn standartlariga, shu jumladan Qurilish me’yorlari va qoidalari (SNiP), Davlat standarti (GOST) va Qurilish vazirligi tomonidan tasdiqlangan boshqa qoidalarga rioya qilishi;
* Buyurtmachi yoki aloqador tomonlar bilan manfaatlar to‘qnashuviga ega bo‘lmasligi.

1. Quyidagilarni ta’minlash uchun O‘zbekistonda faoliyat yuritayotgan yoki hamkorlik qiluvchi firmalarga ustunlik beriladi:

* Qurilish obyektlarini samarali o‘rganish;
* Ruxsat olish uchun mahalliy nazorat organlari bilan hamkorlik qilish imkoniyati;
* Qurilish davridagi mualliflik nazoratining samaradorligi.

Asosiy ekspertlar saralash bosqichida baholanmaydi.

Qiziqish bildirayotgan Konsultantlar ITB loyihalarini moliyalashtirish doirasida konsultant xizmatlarini xarid qilish bo‘yicha Yo‘riqnomaning (Xaridlar bo‘yicha yo‘riqnoma) 1.12.1 va 1.12.2-bandlarida keltirilgan manfaatlar to‘qnashuvi bo‘yicha ITB siyosatiga amal qiladi.

Konsultantlar o‘z malakalarini oshirish maqsadida boshqa tashkilotlar bilan hamkorlikda ishlashlari mumkin, biroq ushbu hamkorlik Qo‘shma korxona yoki subkonsultatsiya shaklida ekanligini aniq ko‘rsatishlari lozim. Agar hamkorlik birgalikdagi korxona shaklida bo‘lsa, tanlov natijasida shartnoma tuzilgan taqdirda, Qo‘shma korxonaning barcha ishtirokchilari shartnoma bo‘yicha birgalikda va alohida mas’ul hisoblanadilar.

Konsultant ITBning Xaridlar bo‘yicha yo‘riqnomasida belgilangan sifat va narxga asoslangan metod (QCBS) asosida amalga oshiriladi. Konsultantning bosh ofisi Toshkent shahrida joylashgan bo‘lishi kerak.

Qiziqish bildirgan konsultantlar quyida ko‘rsatilgan manzil orqali ish vaqtlarida, ya’ni soat 09:00 dan 17:00 gacha (mahalliy vaqt bilan) qo‘shimcha ma’lumotlarni olishlari mumkin.

Qiziqish bildirish xatlari **2025-yil 24-iyul Toshkent vaqti bilan soat 17:00 gacha** yozma shaklda (shaxsan, pochta yoki elektron pochta orqali) quyidagi manzilga yetkazilishi lozim:

O‘zbekiston Respublikasi Maktabgacha va maktab ta’limi vazirligi

**Murojaat uchun:**

O‘zbekiston Respublikasi, 100011, Toshkent , Shayxontoxur tumani, Navoiy ko‘chasi, 2A

Maktabgacha ta’lim va maktab ta’limi vazirligi – Loyihani amalga oshirish guruhi

Tel: +998 94 6296813

Diqqatiga:

Jamhurbek Karomatov, Loyiha koordinatori

Elektron pochta: j.karomatov@uzedu.uz